Paul Aron

Paul Aron (sündinud 4. veebruaril 2004 TallinnasMeie vormelitalent tutvustas maailmale Eestit Postimees, 18.08.2023.) on eesti autosportlane, kes sai 2024. aastal FIA Vormel 2 võistlussarjas Hitech Pulse-Eight võistkonnas sõites kolmanda koha.Boksiteelt startinud Aron lõpetas vormel-2 sarja kolmanda kohaga ERR, 08.12.2024. 

2023. aastal osales ta Prema Racinguga FIA Vormel 3 võistlussarjas, kus saavutas debüüthooajal kolmanda koha.Rasmus Vatter: Viimasel etapil kohti kaotanud Paul Aron sai hooaja kokkuvõttes kolmanda koha Delfi, 03.09.2023. 2021. ja 2022. aastal esindas ta sama võistkonda FIA Vormel 3 regionaalsete Euroopa meistrivõistluste sarjas, kus saavutas mõlemal hooajal kolmanda koha. Ta kuulus aastatel 2019–2023 Mercedese Vormel 1 noorteprogrammi.Kristjan Kalkun: Vormel-3 rooli istuv Paul Aron: hakkan professionaalse sõitja elu elama ERR, 06.11.2022.Jarmo Jagomägi: Eestlane lõpetas pikaaegse koostöö F1 võistkonnaga Postimees, 27.11.2023. 2025. aastaks on ta palgatud Alpine F1 Teami varusõitjaks.Paul Aronist sai vormel-1 meeskonna reservsõitja ERR, 30.11.2024.

Karjäär
Kardisõit
Aron hakkas kardisõiduga tegelema kaheksa-aastaselt Eestis ja võistles hiljem üle Euroopa (peamiselt Itaalias). Ta võitis 2018. aastal Itaalias World Series Karting Champions Cupi OK Juniori klassis ning sai esimeseks eestlaseks, kes on sellel võistlusel poodiumile jõudnud.13-aastane Paul Aron tegi Eesti spordiajalugu Postimees arhiiv, 29.01.2018. Samal aastal krooniti ta esimese eestlasena ka CIK-FIA kardisõidu Euroopa meistrivõistluste OK Juniori klassi meistriks.Paul Aron, the first European champion from Estonia Formula Rapida, 20.08.2018.Kardisõitja Paul Aron tuli Euroopa meistriks ERR, 05.08.2018.

Madalamad Vormeli sarjad
Aron osales Prema Powerteami meeskonnas 2019. aasta Saksamaa Vormel 4 meistrivõistlustel, kus ta saavutas kaks etapivõitu (Austrias ja Hollandis) ning lõpetas meistrivõistlused kokkuvõttes seitsmendal kohal.European junior karting champion Paul Aron steps up to F4 with Prema Formula Scout, 01.03.2019. Ta esindas võistkonda ka Itaalia Vormel 4 meistrivõistlustel, kus ta saavutas kaheksa poodiumikohta (sh võidud Red Bulli ja Mugello ringrajal). Aron lõpetas meistrivõistlused Red Bulli noorteprogrammi sõitja Dennis Haugeri ja Brasiilia Ferrari noorteprogrammi sõitja Gianluca Petecofi järel kolmandana. Võistluste käigus jagati välja ka parima uustulnuka auhind, mille Aron võitis.Paul Aron kindlustas Itaalia F4 sarjas uustulnukate tiitli ERR, 20.10.2019.

Vormel Renault Eurocup
2019. aasta osales Aron hooajajärgsel testimisel ART Grand Prix ridades Paul Ricardi ringrajal ning sai lepingu 2020. aasta Vormel Renault Eurocupil osalemiseks.Paul Aron signs with ART Grand Prix for 2020 Formula Renault Eurocup ART Grand Prix, 17.02.2020. Ainus poodiumikoht oli Nürnbergi ringrajal saavutatud teine koht. Lõpparvestuses sai ta üheteistkümnenda koha, jäädes üldarvestuses alla oma tiimikaaslastele Victor Martinsile ja Grégoire Saucyle.

Vormeli regionaalsed Euroopa meistrivõistlused
2021. aastal liitus Aron uuesti Prema meeskonnaga, kus ta tiimikaaslasteks vormeli regionaalsetel Euroopa meistrivõistlustel said David Vidales ja Dino Beganovic.Paul Aron returns to Prema for Formula Regional European Championship Formula Scout, 04.02.2021. Esimesel etapil Imola ringrajal jõudis ta kohe poodiumile, saades etapi teises sõidus teise koha.Eesti vormelisõitja tuli FREC-i etapil teiseks ERR, 18.04.2021. Järgmisel kahel etapil sai ta esimestes sõitudes kolmandad kohad, kuid seejärel jäi kolmel järjestikusel etapil esikolmikust välja.Eesti vormelisõitja jõudis Barcelonas kõrgetele kohtadele ERR, 09.05.2021. Ta edukaim etapp oli Mugello ringrajal, kus ta võitis mõlema sõidu kvalifikatsioonid ja põhisõidud (sh sai teisel sõidul ka kiireima ringiaja).Eesti autosportlane Paul Aron tegi Mugellos puhta töö - kaks võitu ERR, 10.10.2021. Hooaja viimasel etapil Monza ringrajal saavutas ta teises sõidus teise koha ning lõpetas sarja üldarvestuses kolmandana.Eesti vormelisõitja sai Monzas teise koha ERR, 31.10.2021.

2022. aastal jätkas ta Prema tiimis ning osales hooaja alguses Vormeli regionaalsetel Aasia meistrivõistlustel, kus ta jõudis kolmel korral pjedestaalile (kaks teist kohta Dubais ja kolmas koht Yas Marina ringrajal), mis andis talle üldarvestuses kaheksanda koha.Noor Eesti vormelisõitja pääses hooaja viimasel etapil pjedestaalile ERR, 22.02.2022. Teist hooaega järjest osales ta Vormeli regionaalsetel Euroopa meistrivõistlustel, kus sai hooaja peale kuus sõiduvõitu. Enne viimase etapi viimast sõitu hoidis ta sarja üldarvestuses teist kohta, kuid viimasel sõidul punktilisa ei saanud, kui samal ajal kolmandal kohal olnud Gabriele Minì võttis sõiduvõidu, millega möödus Aronist nelja punktiga.Itaalias algusest peale juhtinud Aron võttis hooaja kuuenda võidu ERR, 22.10.2022.

Vormel 3
2021. aasta novembris osales Aron Prema tiimi hooajajärgsel testimisel teisel ja kolmandal päeval.Crawford and Bearman join Prema for FIA F3 Valencia post-season test Formula scout, 31.10.2021.Valencia Post-season testing Day 3 entry list FIA Formula 3 Press release, 02.11.2021.

2022. aasta septembri lõpus osales Aron taas Prema tiimi F3 vormeli hooajajärgsel testimisel.Paul Aron saab taas F3 vormelit testida ERR, 20.09.2022. Juba mõned nädalad hiljem teatati, et Aron hakkab Premas 2023. aastal sõitma FIA Vormel 3 sarja.Paul Aron hakkab sõitma FIA F3 sarja ERR, 06.10.2022. Oma esimese Vormel 3 poodiumi sai ta teisel etapil Austraalias Albert Parki ringrajal toimunud sprindisõidus, kui sai kolmanda koha.Paul Aron pälvis Austraalias sprindis kolmanda koha ERR, 01.04.2023. Oma esimese etapivõidu sai ta viiendal etapil Austrias Spielbergi ringrajal, kui võitis sprindisõidu.Paul Aron teenis karjääri esimese etapivõidu F3 sarjas ERR, 01.07.2023. Ta osales kõigis 18 võidusõidus ning jõudis kokku neljal korral poodiumile. Oma debüüthooaja Vormel 3 sarjas lõpetas Aron Gabriel Bortoleto ja tiimikaaslase Zak O'Sullivani järel kolmandana. Tiimikaaslaste O'Sullivani ja Beganoviciga koguti piisavalt punkte, et võita Premale esikoht tootjate arvestuses.Aron jäi õnnetusterohke põhisõidu järel vormel-3 sarjas kolmandaks ERR, 03.09.2023. Hooaja lõpu järel tegi Aron oma debüüdi Prema tiimiga ka Macau Grand Prix'l. Ta startis põhisõidule seitsmendana ning oli kaheksa ringi enne finišit viiendal kohal, kui sõitis autoga seina, mille tagajärjel ta vormel süttis põlema. Sõitja pääses vigastusteta, kuid võistluse pidi katkestama.Madis Kalvet: VIDEO | Macaus seina sõitnud Paul Aroni vormel süttis põlema Delfi, 19.11.2023.

Vormel 2
2023. aasta Vormel 2 meistrivõistluste viimase, Yas Marina ringrajal toimunud etapi eel teatas Tridenti võistkond, et Aron asendab sellel etapil nende tiimis Clément Novalaki.Kaspar Ruus: Ootamatu võimalus: Paul Aron teeb sel nädalal debüüdi F2-sarjas! Delfi, 20.11.2023. Eelviimasena startinuna suutis ta küll sprindisõidus oma kohti parandada ja 16. kohal lõpetada, kuid punkte see tiimile ei toonud.Rasmus Vatter: Paul Aron tegi vormel 2 sprindisõidus suure tõusu, aga punktikoht jäi kaugele Delfi, 25.11.2023. Põhisõidul samalt positsioonilt alustades olid tal probleemid startimisega, mille tagajärjel jäi ta konkurentidest väga kaugele ning lõpetas sõidu lõpetajatest viimasena.Kaspar Ruus: Paul Aroni sõit F2-s algas suurte probleemidega, tiitli kindlustas viimase etapiga Theo Pourchaire Delfi, 26.11.2023.

2023. aasta hooaja lõpus osales ta Hitech Pulse-Eight meeskonnaga Abu Dhabis hooajajärgsetel testimistel, mille ajal teatati, et Aron sõidab järgmisel hooajal FIA Vormel 2 sarjas nende võistkonnas.Karl Mihkel Eller: Aron alustas oma esimest F2 testi esikümneajaga Postimees, 29.11.2023.Ken Thor Aabrams: AMETLIK | Paul Aroni karjäär jätkub F2-s Delfi, 30.11.2023. Ta jõudis hooajal kaheksal korral poodiumile, sealhulgas sai ühe etapivõidu.Aron pälvis Kataris hooaja esimese etapivõidu ERR, 01.12.2024. Ta hooaeg algas niivõrd edukalt, et ta oli üldarvestuses mai lõpust kuni juuli alguseni liidrikohal.Paul Aron tõusis vormel-2 sarja üldliidriks ERR, 26.05.2024.Teist päeva järjest punktideta jäänud Aron kaotas F2 sarja liidrikoha ERR, 07.07.2024. Ta oli tiitliheitluses kuni viimase etapini, kuid lõpetas sarja lõpuks kolmandal kohal.Kaspar Ruus: F2: boksiteelt alustanud Paul Aron tegi hooaja viimases sõidus kõva tõusu, meister pandi paika juba stardis Delfi, 08.12.2024.

Vormel 1
2019. aasta juulis lisas Mercedese Vormel 1 meeskond Aroni oma juunioride meeskonda, kellega ta tegi koostööd kuni 2023. aasta lõpuni.Paul Aron liitus Mercedese F1 tiimi juuniormeeskonnaga ERR, 04.07.2019.Kaspar Ruus: F2-s debüteerinud Paul Aroni koostöö Mercedesega lõppes: olen valmis karjääris uut peatükki alustama Delfi, 27.11.2023.

2024. aasta novembris teatas Alpine F1 Team, et nad on Aroni palganud 2025. aastaks oma reservsõitjaks.Meelis Naudi: Vägev! Paul Aronist sai vormel 1 meeskonna reservsõitja. „Emotsioonid on laes!“ Delfi, 30.11.2024.

Vormel E
11. aprillil 2024 teatas Vormel E tiim Envision Racing, et Aron osaleb nende ridades 2023/24 hooaja Vormel E meistrivõistluste üheksandal ja kümnendal etapil Berliinis, kuna nende põhisõitjad on sel ajal hõivatud FIA kestvussõidusarja etapiga.Karl Mihkel Eller: F2-sarjas head hoogu näitav Aron võttis vastu uue väljakutse Postimees, 11.04.2024. Juba järgmisel päeval sai ta osaleda ka sarja uustulnukatele mõeldud vabatreeningul, millega sai temast esimene eestlane, kes on selles sarjas osalenud.Karl Mihkel Eller: Aron kustutas vormelikaardilt eestlaste jaoks viimase suure valge laigu Postimees, 12.04.2024. Kummalgi etapil ei õnnestunud tal punktikohti saavutada.Eigo Kaljurand: Paul Aron langes vormel E debüütsõidul viimasel ringil punktikohalt välja Delfi, 11.05.2024.Rasmus Vatter: Paul Aronil ei õnnestunud vormel-E Berliini etapil punktiarvet avada Delfi, 12.05.2024.

Tunnustus
2018 Eesti aasta kardisportlane.Tänak ja Järveoja nimetati Eesti aasta rallipaariks ERR, 01.12.2018.

Isiklikku
Aroni vanem vend on Ralf Aron, 2015. aasta Itaalia F4 meister, kes töötab Prema Powerteami meeskonna mänedžerina.

Tulemused
 Hooaeg Sari Meeskond Sõite Võite   Poodiume Punkte Positsioon 2019 Itaalia Vormel 4 meistrivõistlused Prema Powerteam 21 2 1 0 8 226 3. Saksamaa Vormel 4 meistrivõistlused 20 2 0 0 2 129 7.2020 Vormel Renault Eurocup ART Grand Prix 20 0 0 0 1 54 11.2021 Vormeli regionaalsed Euroopa meistrivõistlused Prema Powerteam 20 2 2 1 7 197 3. 2022 Vormeli regionaalsed Aasia meistrivõistlused Prema Abu Dhabi Racing 15 0 2 1 3 80 8. Vormeli regionaalsed Euroopa meistrivõistlused Prema Racing 20 6 7 4 8 241 3. Aurum 1006 km - GT3 Circle K milesPLUS Racing Team 1 0 1 0 1 – 2.2023 FIA Vormel 3 meistrivõistlused Prema Racing 18 1 0 2 4 112 3.Macau Grand Prix10000N/ADNFFIA Vormel 2 meistrivõistlused Trident Racing 2 0 0 0 0 0 24. 2023/24Vormel E meistrivõistlusedEnvision Racing20000027.2024FIA Vormel 2 meistrivõistlusedHitech Pulse-Eight281438163 3.2025Vormel 1Alpine F1 TeamReservsõitja
* Hooaeg alles käimas.

Viited

Välislingid
Paul Aron karjääri kokkuvõtte DriverDB.com (inglise keeles)
Paul Aron sõtja profiil Vormel 2 kodulehel

Kategooria:Eesti autovõidusõitjad
Kategooria:Tallinnast pärit sportlased
Kategooria:Sündinud 2004